  Майя Бывальцева Эгра ёросысь Зура ӵеркогурт вӧзысь 300 аръем пужым «Россиысь арлэн писпуэз 2019» («Российское дерево года 2019») йӧскалык вожвылъяськонэ пыриське. Ваньмыз лыдметын 12 вашкала писпуос, иворто конкурсэз радъясьёс. Вормисез вожвылъяськонлэн  куара сётонъя быръёзы Удмуртиысь пужым 4 номер улын. Та дырлы со 1 сюрс 47 куара люказ но куинетӥ интыын мынэ. Али нырысетӥ чурын Калмыкиысь 103 аръем тополь – 9 сюрс 462 куараен, кыкетӥ интыын – Иваново улосвылысь 332 аръем пужым – 1 сюрс 317 куараен. Удмуртиысь пужымлы 367 ар, ӝуждалаез – 11 метр Вожвылъяськонлэн одӥгез ужпумез – инкуазез утён ужпумъёслы саклыкез кыскон. «Россиысь арлэн писпуэз» вожвылъяськонын вормисез 10-тӥ коньывуонэ ялозы. Валтӥсь кузьым – писпуэз ӧнерчиосын утялтонлы сертификат. Со сяна, йӧскалык люкетын вормисез «Европаысь арлэсь писпуэз» конкурсэ ӵектозы.  Тодэ вайытом, Удмуртиын улӥсьёс вӧсь нюлэсъёслэн, писпуослэн, гурезьёслэн, тыметъёслэн но мукет инкуазь интыослэн туспуктэмъёссыя калыккуспо вожвылъяськонэ пыриськыны быгато.  Тегъёс: Мерлык Эгра Удмуртия инкуазь писпуос  